STATVTVM est, vt magnæ illi coronę, ex ære, auro, argentoque elegantissime compositæ, quæ in medio chori forti cathena sustentata dependet, accensi cerei nō imponantur, nisi in quinque præcipuis festis,  festo dedicationis Ecclesiæ,  omnium Sanctorum. In reliquis vero festiuitatibus, quibus accendi solebat machina illa ferrea, quæ vulgo Erza vocatur, pro illa lampadibus vitreis illustretur. Causa instituti huius fuit, superfluæ,  velut ex adipe prodeuntes, cum non nisi ex macie procederent, expensæ,  nimis frequens, ac viliorem reddens dignitatem solemnitatum, cereorum illorum super coronam accensio, quia iuxta antiquorum sapientium dicta, nihil tam charum  preciosum est, quod assiduitate nimia nō vilescat.